สวัสดีค่ะ คะ คือ มีอะไรกับแฟนวันที่ 22 ถุงยางแตก แต่กินยาคุมฉุกเฉินภายใน 24 ชม. แต่วันที่ 26 ก็มีของเหลวสีน้ำตาลไหลออกมา มันคืออะไรคะ มันไม่ใช่เลือดล้างหน้าเด็กใช่มั้ยคะ
สวัสดีค่ะ หากได้ทานยาคุมฉุกเฉินภายใน 24 ชั่วโมงหลังจากมีเพศสัมพันธ์ ยาคุมจะช่วยป้องกันการตั้งครรภ์ได้ประมาณ 85%ส่วนในวันที่ 26 มี.ค. การมีของเหลวสีน้ำตาลไหลออกจากช่องคลอดดังกล่าว น่าจะเป็นเลือดเก่า ซึ่งเลือดที่เก่าก็จะเปลี่ยนเป็นสีน้ำตาลจากสีแดงได้ โดยเลือดดังกล่าว อาจเป็น- เลือดประจำเดือนเก่าที่ค้างอยู่ในช่องคลอด- ผลข้างเคียงของยาคุมฉุกเฉิน ซึ่งอาจทำให้มีเลือดออกกะปริดกะปรอยได้ภายในช่วงเวลา 7 วันหลังจากทานยาไป- เลือดออกผิดปกติจากสาเหตุอื่นๆ เช่น มีการอักเสบติดเชื้อในช่องคลอด มดลูกอักเสบ มีติ่งเนื้อในโพรงมดลูก มะเร็งปากมดลูก เป็นต้นสำหรับเลือดล้างหน้าเด็กจะปรากฏหลังจากวันที่มีเพศสัมพันธ์ในวันไข่ตกไปประมาณ 6-12 วัน ดังนั้นหากก่อนหน้านั้นไม่ได้มีเพศสัมพันธ์ เลือดที่ออกหลังจากมีเพศสัมพันธ์ไปเพียง 4 วัน จึงไม่น่าใช่เลือดล้างหน้าเด็กค่ะ และเลือดล้างหน้าเด็กมักมีสีออกแดงจางๆ ค่ะ มีปริมาณเพียงเล็กน้อยค่ะหากของเหลวสีน้ำตาลดังกล่าว ออกมาเพียงเล็กน้อยแล้วหายไป ก็อาจไม่จำเป็นต้องทำอะไร แต่หากยังคงไหลออกเรื่อยๆ ทุกวัน หรือมีปวดท้องน้อยร่วม หรือมีตกขาวที่ผิดปกติร่วมด้วย มีแสบหรือคันช่องคลอด ควรไปพบแพทย์เพื่อตรวจค่ะ